Uniforme Rerum Locatrum
Uniforme Rerum Locatrum (ante annum 1994 Universale Rerum Locatrum appellatum), vel URL, vel simpliciter inscriptio interretialis (Anglice Uniform Resource Locator), est trames scriptus qui quandam commoditatem interretialem refert atque sive locum eius in rete computatrali sive iter per quod talis commoditas reciperari potest confitetur. Uniforme Rerum Locatrum est casus specialis Uniformis Rerum Indicatri(d) (URI), etiamsi multi ambobus vocabulis pariter utantur. Pleraque URL in paginis interretialibus (HTTP) oppetuntur, sed adhibentur quoque ad fasciculos transferendos (FTP), ad litteras electronicas transmittendas (mailto) et pro aliis usibus. Navigatra interretialia URL in talea super paginam ostentare solent. URL ordinarium formam habet http://www.example.com/index.html, ubi http est protocollum, www.example.com est nomen hospitis, et index.html est locus fasciculi.